CELEX: 62019CN0581
Language: el
Date: 2019-07-30 00:00:00
Title: Υπόθεση C-581/19: Αίτηση προδικαστικής αποφάσεως την οποία υπέβαλε το Tribunal Arbitral Tributário (Centro de Arbitragem Administrativa — CAAD) (Πορτογαλία) στις 30 Ιουλίου 2019 – FRENETIKEXITO – UNIPESSOAL, LDA κατά Autoridade Tributária e Aduaneira

11.11.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 383/39
            
         
      Αίτηση προδικαστικής αποφάσεως την οποία υπέβαλε το Tribunal Arbitral Tributário (Centro de Arbitragem Administrativa — CAAD) (Πορτογαλία) στις 30 Ιουλίου 2019 – FRENETIKEXITO – UNIPESSOAL, LDA κατά Autoridade Tributária e Aduaneira
      (Υπόθεση C-581/19)
      (2019/C 383/47)
      Γλώσσα διαδικασίας: η πορτογαλική
      
         Αιτούν δικαστήριο
      
      Tribunal Arbitral Tributário (Centro de Arbitragem Administrativa – CAAD)
      
         Διάδικοι στην υπόθεση της κύριας δίκης
      
      
         Αιτούσα: FRENETIKEXITO — UNIPESSOAL, LDA
      
         Καθής: Autoridade Tributária e Aduaneira
      
         Προδικαστικά ερωτήματα
      
      
                  1.
               
               
                  Όταν, όπως συμβαίνει στην παρούσα υπόθεση, εταιρία
                  
                              α)
                           
                           
                              ασκεί, κατά κύριο λόγο, δραστηριότητες σχετικές με τη διατήρηση της καλής φυσικής κατάστασης και της σωματικής ευεξίας των πελατών της και, δευτερευόντως, δραστηριότητες σχετικές με την ανθρώπινη υγεία, οι οποίες περιλαμβάνουν υπηρεσίες διατροφικής υποστήριξης, παροχή διατροφικών συμβουλών και αξιολόγηση της φυσικής κατάστασης, όπως επίσης και συνεδρίες μασάζ·
                           
                        
                              β)
                           
                           
                              διαθέτει στους πελάτες της προγράμματα τα οποία περιλαμβάνουν μόνον υπηρεσίες fitness και προγράμματα τα οποία, επιπλέον των υπηρεσιών fitness, περιλαμβάνουν και υπηρεσίες διατροφικής υποστήριξης,
                              για τους σκοπούς της διάταξης του άρθρου 2, παράγραφος 1, [στοιχείο] γ', της οδηγίας 2006/112/ΕΚ (1), της 28ης [Νοεμβρίου 2006], είναι οι δραστηριότητες που αφορούν την ανθρώπινη υγεία, ιδίως οι υπηρεσίες διατροφικής υποστήριξης, παρεπόμενες των δραστηριοτήτων που αφορούν τη διατήρηση της καλής φυσικής κατάστασης και της σωματικής ευεξίας των πελατών, με συνέπεια να υπόκειται η παρεπόμενη παροχή στην ίδια φορολογική μεταχείριση με την κύρια παροχή ή, αντιθέτως, συνιστούν αφενός οι δραστηριότητες που αφορούν την ανθρώπινη υγεία, ιδίως οι υπηρεσίες διατροφικής υποστήριξης, και αφετέρου οι δραστηριότητες που αφορούν τη διατήρηση της καλής φυσικής κατάστασης και της σωματικής ευεξίας των πελατών, χωριστές και ανεξάρτητες παροχές, με συνέπεια να υπόκεινται στην αντίστοιχη φορολογική μεταχείριση η οποία προβλέπεται για καθεμία από αυτές τις δραστηριότητες;
                           
                        
            
                  2.
               
               
                  Προς τους σκοπούς της εφαρμογής της απαλλαγής που προβλέπεται στο άρθρο 132, παράγραφος 1, [στοιχείο] γ', της οδηγίας 2006/112/ΕΚ, της 28ης [Νοεμβρίου 2006], απαιτείται οι υπηρεσίες οι οποίες μνημονεύονται στην εν λόγω διάταξη να παρέχονται στην πράξη ή για την εφαρμογή της συγκεκριμένης απαλλαγής αρκεί και μόνο να διατίθενται τέτοιες υπηρεσίες κατά τρόπον ώστε η χρησιμοποίησή τους να εξαρτάται αποκλειστικώς από τη βούληση του πελάτη;
               
            
         (1)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ 2006, L 347, σ. 1).